
Mlango  wa  Funga 


Itikafu 


Itikafu  ki-lugha. 

Ni  kujilazimisha  na  jambo  fulani,  na 
kujifunga  nafsi  yako  juu  ya  kulifanya  jambo 
hilo. 


Itikafu  ki-sheria. 

Ni  kujilazimisha  kukaa  ndani  ya  msikiti 
kwa  ajili  ya  kumuabudu  Mwenyezi  Mungu. 


Usharia  wa  Itikafu 

Kufanya  itikafu  ni  katika  matendo  yaliyo  bora 
sana,  na  twa’a  tukufu.  Kutoka  kwa  A’isha  Mungu 
awe  naye  radhi  anasema:  “Alikuwa  Mtume  j|§ 
akifanya  itikafu  (maisha  yake)  katika  kumi  la 
mwisho  wa  mwezi  wa  Ramadhani  mpaka  Mungu 
alipomkabidhi  roho  yake  (Mtume  alipokufa)”(1). 

Na  inaruhusiwa  ki-sheria  kwetu  sisi  na  kwa 
waliokuja  kabla  yetu  kufanya  itikafu,  Anasema 
Mwenyezi  Mungu  Mtukufu:  (  Na  tulimusia 
Ibrahimu  na  Ismaili  Itakaseni  nyumba  yangu  kwa 
ajili  ya  wale  wanaoizunguka  kwa  ajili  ya  kutufu  na 
wanaokaa  hapo  na  (kwa  ajili  ya)  wanaorukuu  na 
kusujudu  hapo  pia”)  (Al-Baqarah-Aya  125). 

Hukumu  ya  Kukaa 


Kufanya  itikafu  ni  sunna  wakati  wowote  ule, 
na  ubora  wake  zaidi  kuifanya  ni  katika  kumi  la 
mwisho  wa  mwezi  wa  Ramadhani;  kwasababu 
Mtume  J|§  alidumu  katika  kufanya  itikafu  kwenye 
kumi  la  mwisho  wa  mwezi  wa  Ramadhani (2). 

(1)  Imepokewa  na  Bukhari. 

(2)  Zaadul-Ma’ad. 


Yaliy  omo 

Maana  ya  Itikafu. 


Usheria  wa  Kukaa  Itikafu. 


Hukumu  ya  Kukaa  Itikafu. 


Masharti  ya  Kukaa  Itikafu. 


Wakati  wa  Kukaa  Itikafu. 

Kukaa  Itikafu  katika  kumi  la  mwisho  la 
mwezi  wa  Ramadhani 

Hekima  ya  kukaa  Itikafu 

Mambo  anayoruhusiwa  kufanya  mwenye 
kukaa  Itikafu. 

Mambo  yanyoharibu  Itikafu. 


Masharti  ya  Kukaa 
Itikafu 

1.  Kutia  niya. 

Mwenye  kufanya  itikafu  anatia  niya  ya 
kujilazimisha  kukaa  ndani  ya  msikiti  kwa  lengo 
la  kujikurubisha  kwa  Mwenyezi  Mungu  na 
kumuabudu;  kwa  kauli  ya  Mtume  |g:  ( Hakika  kila 
Amali  ni  kwa  niya  ya  mtu)  (3). 


(3)  Imepokewa  na  Bukhari  na  Muslim 

Itikafu 


2.  Msikiti  atakaofanyia 
Itikafu  uwe  ni  msikiti  wa 
kuswali  swala  ya  jumaa. 

Haifai  kufanya  Itikafu  isipokuwa  Msikitini 
kwa  neno  lake  Mwenyezi  Mungu  (  Hali  yakuwa 
mumekaa  itikafu  msikitini)  [Ai-baqara:  187] 

Na  kwa  kitendo  chake  Mtume  j|§  kwani  hakufanya 
Itikafu  isipokuwa  Msikitini. 

Na  kufanya  itikafu  msikiti  usio  swaliwa  Jamaa 
itampelekea  Mwenye  kufanya  Itikafu  kutoka  mara 
kwa  mara  kuenda  kuswali  jamaa  kwa  sababu 
Swala  ya  jamaa  kwake  ni  wajibu,  na  kule  kutoka 
mara  kwa  mara  hukosekana  maana  ya  Itikafu,  ama 
mwanamke  husihi  Itikafu  yake  msikiti  wowote 
sawa  uwe  msikiti  waswaliwa  jamaa  au  hauswaliwi, 
na  hii  ni  ikipelekea  kutopatikana  fitna  katika  kukaa 
kwake  itikafu,  ama  ikipatikana  fitna  haifai  na 
atakatazwa. 

Na  ubora  uwe  msikiti  unaswaliwa  swala  ya  ijumaa 
lakini  hilo  si  katika  masharti  ya  itikafu 


Kufunga  sio  Sharti 
ya  Kukaa  Itikafu. 

Haizingatiwi  kufunga  kama  ni  sharti  ya 
kukaa  Itikafu.  Kwasababu  imepokewa 
kutoka  kwa  Ibn  Umar  4®  kwamba  Umar 
alimuuliza  Mtume  akisema:  Niliweka 
nadhiri  wakati  wa  Jahiliya  (kabla  ya  kuwa 
Muislamu)  kwamba  nifanye  Itikafu  usiku 
mmoja  ndani  ya  Masjid  haram.  Mtume 
3|§  akasema:  (  Basi  itekeleze  nadhiri 
yako(1).  Lau  ingekuwa  kufunga  ni  sharti  ya 
kufanya  Itikafu  basi  isingekubalika  Itikafu 
ya  Umar  kufanya  usiku.  kwasababu  usiku 
watu  hawafungi.  Na  imethibiti  vile  vile 
kwamba  Mtume  #§  alifanya  Itikafu  katika 
kumi  la  kwanza  la  mwezi  wa  Shawwal 
(2),  na  katika  kumi  hili  kuna  masiku  ya  Idi 
ambayo  mtu  hafai  kufunga,  kama  vile  vile 
(saumu  na  Itikafu)  ni  ibada  mbili  ambazo 
hazikuambatana  pamoja,  kwa  hivyo  sio 
lazima  kufanya  nyingine  kwa  kupatikana 
mojawapo. 


(1)  Imepokewa  na  Bukhari. 

(2)  Imepokewa  na  Muslim. 

3-  Kuwa  twahara  kutokamana  na  hadathi  kubwa. 

Haifai  kwa  mwenye  janaba  kufanya  Itikafu,  wala  mwenye  damu  ya  heidhi,  wala  mwenye  damu  ya 
nifasi,  kwa  kule  kukosekana  kwao  ruhusa  ya  kukaa  ndani  ya  msikiti. 

Wakati  wa  kukaa  Itikafu 

Yaruhusiwa  kufanya  Itikafu  siku  yoyote  ile,  na  wakati  wowote  ule,  isipokuwa  ubora  wake  ni  isipunguwe 
Itikafu  mchana  mzima  au  usiku  mzima;  kwasababu  haijapokewa  kutoka  kwa  Mtume  «§§  wala  kutoka  kwa 
yoyote  katika  maswahaba  zake  ambaye  alifanya  chini  ya  hapo. 

Kukaa  Itikafu  katika  kumi  la  Mwisho  la  Mwezi  wa 
Ramadhani 

*  Nao  ndio  wakati  bora  zaidi  wa  mtu  kufanya  Itikafu,  kama  ilivyithibiti  kutoka  kwa  A’isha  4®  kwamba 
Mtume  «§§  alikuwa  akifanya  Itikafu  kwenye  kumi  la  mwisho  la  mwezi  wa  Ramadhani  mpaka  alipokufa  . 

*  Na  yoyote  atakayenuia  kufanya  Itikafu  katika  kumi  la  mwisho  la  mwezi  wa  Ramadhani  ataswali  alafajiri 
ya  kuamkia  tarehe  ishirini  na  moja  katika  msikiti  atakaofanya  Itikafu,  kisha  ndio  aanze  Itikafu  yake. 
Imepokewa  kutoka  kwa  A’isha  Mungu  awe  naye  radhi  akisema:  (Alikuwa  Mtume  |§§  akifanya  Itikafu 
kila  mwezi  wa  Ramadhani,  na  pindi  anaposwali  swala  ya  asubuhi  alikuwa  akienda  mahali  pake  ambapo 
atafanyia  Itikafu  yake) (2). 

*  Na  inamalizika  Itikafu  kwa  kuzama  kwa  jua  siku  ya  mwisho  ya  mwezi  wa  Ramadhani,  na  ubora  ni 
kuondoka  kutoka  kwenye  Itikafu  mapema  sana  asubuhi  ya  siku  ya  Idd,  na  ndivyo  ilivyothibiti  kwa  wengi 
watu  wema  waliotangulia. 

Hikima  ya  kufanya  Itikafu. 

Hikima  iliyoko  katika  Itikafu  ni  kujikatisha  na  mambo  ya  kidunia  na  kutojishughulisha  nayo  na  watu 
wake,  na  kujitengea  mda  maalumu  kwa  ajili  ya  ibada,  basi  inamlazimu  mwenye  kufanya  Itikafu  kuutengea 
moyo  mambo  haya. 


i’ f  s  i 


(1)  Imepokewa  na  Bukhari 

(2)  Imepokewa  na  Bukhari. 

Mambo  yanao  ruhusiwa 
kufanywa  ndani  ya 
Itikafu 

1 .  Kutoka  msikitini  pasipo  na  budi  kufanya  hivyo, 
kama  kutoka  kwa  ajili  ya  kula  na  kunywa, 
ikiwa  hana  mtu  wa  kumletea  chakula,  na 
kutoka  ili  kukidhi  haja  zake  (kwenda  choo), 
kama  ilivyothibiti  kutoka  kwa  A’isha  akisema: 
(Alikuwa  Mtume  pindi  anapofanya  Itikafu 
akiinamisha  kichwa  chake  kuja  kwangu 
nikimchana  nywele,  na  alikuwa  hatoki  nje 
isipokuwa  kwa  haja  ya  kibinadamu) (1). 

2.  Kutengeza  nywele  zake  vizuri  na  kuzichana; 

(1)  Imepokewa  na  Muslim. 


kama  ilivyopokewa  kwa  Hadithi  iliyopita. 

3.  Kuzungumza  na  watu  maneno  yenye  faida,  na 
kuwajulia  hali  zao,  lakini  hairuhusiwi  kuzidisha 
katika  kujuliana  hali,  kwasababu  ni  kinyume 
cha  makusudio  ya  Itikafu. 

4.  Watu  wake  na  jamaa  zake  kumzuru,  na  kutoka 
mahali  pake  pa  Itikafu  ili  kuwaaga  jamaa  zake. 
Imepokewa  kutoka  kwa  Swafiya  Binti  Huyay 
-  Mungu  awe  naye  radhi  anasema:  “Alikuwa 
Mtume  *§§  yuko  kwenye  Itikafu  nikaenda 
kumtembelea  siku  moja  nikamuinamia 
(kuongea  naye)  kisha  nikasimama  ili 
niende  zangu,  akasimama  pamoja  nami  ili 
kunisindikiza”  (2). 

(2)  Imepokewa  na  Bukhari  na  Muslim. 

Mambo  yenye  kuharibu 
Itikafu 

1.  Kutoka  msikitini  bila  ya  dharura  yoyote  kwa 
kukusudia  -  hata  kama  kipindi  ulichotoka  ni 
kichache  kiasi  gani  Kama  ilivyothibi  kutoka 
kwa  A’isha  A  akisema:  (Na  alikuwa  (Mtume) 
haingii  nyumbani  isipokuwa  kwa  haja  ya 
kibinadamu)(1).  Na  kwasababu  kule  kutoka  kuna 
acha  kipindi  fulani  kukosekana  kwa  mwenye 
kufanya  Itikafu  ndani  ya  msikiti,  na  huku  kuwa 
ndani  ya  msikiti  ni  nguzo  ya  Itikafu. 

2.  Kufanya  tendo  la  ndoa  -  hata  kama  kufanya 
huko  kutakuwa  ni  usiku.  Kwa  kauli  ya 
Mwenyezi  Mungu  M:  {Wala  msichanganyike 
nao,  na  hali  mnakaa  Itikafu  misikitini}  (Al-Baqarah 
-  Aya  187).  Na  hukumu  hii  ya  tendo  la  ndoa  pia 
inasimamia:  Kuondosha  matamanio  bila  ya 
kuingiliana  kama  kujitoa  manii  kwa  kutumia 
mkono,  na  kumshikashika  mkeo  sehemu  zisizo 
za  siri. 

3.  Kuwa  na  niya  ya  kuivunja  Itikafu.Anaponuia 
Muislamu  kufanya  Itikafu  siku  maalumu,  kisha 
akavunja  kuifanya  hiyo  Itikafu  yuwafaa  ailipe, 
kama  ilivyothibiti  kutoka  kwa  A’isha  -  Mungu 
awe  naye  radhi  asema:  (Alikuwa  Mtume  ;§§ 
anapotaka  kufanya  Itikafu  akiswali  alfajiri 
kisha  ndio  aingie  mahali  pake  pa  itikafu (2).  Na 
hakika  aliamrisha  kufungwa  khibai  (hema)  lake 
na  likafungwa  -  Hali  ya  kutaka  kufanya  Itikafu 
kumi  la  mwisho  la  mwezi  wa  Ramadhani 
Zainab  naye  aliamrisha  kufungwa  khibai  lake 
na  likafungwa.  Na  aliamrisha  mwengine  katika 
wake  za  Mtume  *|§  kufungwa  khibai  lake 
na  likafungwa.  Mtume  alipomaliza  kuswali 
alfajiri  akatizama,  akaona  makhibai  (mahema). 
Akasema:  Ni  wema  munataka?  Akachukua 
khibai  lake  akalinyanyua (3).  Na  akaacha  Itikafu 
katika  Ramadhani  mpaka  kumi  la  kwanza  la 
mwezi  wa  Shawwal”  (4).  Na  katika  upokezi 
mwengine:  (kumi  la  mwisho  la  mwezi  wa 
Shawwal). 

(1)  Imepokewa  na  Muslim. 

(2)  Mahali  pake  pa  Itikafu:  Yaani  sehemu  anayokaa  kufanyia  Itikafu. 

(3)  Kulinyanyua:  Yaani  kulikunjakunja  lile  khibai. 

(4)  Imepokewa  na  Bukhari  na  Muslim 


4.  Mwenye  kufanya  Itikafu  hatembelei  mgonjwa 
wala  hashindikizi  jeneza,  na  yuwabaki  kufanya 
ibada  mahali  pake  pa  Itikafu. 

